AlexejDobrolubov/national_council_slovak_2010 huggingface dataset:
39. schôdza NR SR - 4.deň - A. dopoludnia
Dátum: 2025-09-12
Poslanec: Viskupič, Marián (SaS)
Druh vystúpenia: Vystúpenie v rozprave

6. Ďakujem pekne. Vážený pán predsedajúci, vážený pán minister, ctené kolegyne, kolegovia, no nato, že je 9.00 h, je nás tu vcelku dosť, to som rád. Myslím si, že v najbližších dňoch teda bude tu veľa debát, veľa vystúpení, veľa kritiky smerom ku ministrovi financií, samozrejme, ku konsolidačnému balíčku. Ale teraz využijem presne opačne, ja si vždy ctím, že keď je čo pochváliť, tak to pochválim, a to urobím práve teraz. Minister spomínal tú medzištátnu aktivitu prepojenia viacerých finančných trhov, nebudem teda opakovať všetky tie krajiny. Skutočne to je niečo, čo je veľmi zásadná vec, veľmi dobrá vec. Som presvedčený, že to skutočne pomôže aj slovenskému kapitálovému trhu. Ja to normálne že poviem, aj v danej situácii proste je, keď sa spoja proste správni ľudia z rôznych krajín, je možné robiť aj skutočne dobré veci, skutočne koncepčné veci, robiť ich správnym spôsobom, ich, skutočne ich prejsť so všetkými pripomienkami a jednoducho aj so správnym výsledkom. Takže v podstate dôvodom tohto môjho krátkeho vystúpenia je skutočne pochvala či už ministrovi financií, alebo celému ministerstvu financií, samozrejme, aj burze cenných papierov a všetkým všetkým ďalším organizáciám, ktoré sa podieľali na tomto veľmi dôležitom riešení. Takže toľko, skutočne že je to taká lastovička, že dajú sa veci stále robiť aj dobre a skutočne toto konkrétne môže pomôcť aj Slovensku a v podstate aj viacerým malým krajinám. Ďakujem pekne za pozornosť.
35. schôdza NR SR - 15.deň - B. popoludní
Dátum: 2025-06-18
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

34. Ďakujem pekne za slovo. Pán poslanec Mažgút, ja mám teda len jednu otázku k vášmu vystúpeniu, že či teda slová Winstona Churchilla platia len pre hnutie PS, teda tie slová o nepriateľoch, smrteľných nepriateľoch a straníckych kolegoch, alebo teda či by mohli platiť aj pre stranu SMER - SSD. Ďakujem pekne.
35. schôdza NR SR - 13.deň - A. dopoludnia
Dátum: 2025-06-16
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

138. Ďakujem za slovo. Kolega Janko Horecký, dobre hovoríš o tom, že vlastne naša ústava sa dá meniť relatívne jednoducho. U nás stačí teda tri pätiny v jednom momente. Krajiny kde treba dve tretiny, čo by u nás znamenalo 100 potrebných hlasov alebo teda potvrdzovanie cez dve volebné obdobia, potrebujú ďaleko väčší a skutočný konsenzus krížom cez politické spektrum, teda aj v plynúcom čase. Rozumiem tvojej obhajobe, že KDH je opozícia. Áno, pekne si to vysvetlil na príklade vládnej krízy v zime a som presvedčený, že vieš prečo to hovoríš, lebo je to tak, že nie je jedno s kým sa spolupracuje, s kým sa mení ústava. Pretože, tak ako zima jasne ukázala, že KDH je opozičná strana, tak toto hlasovanie s opozíciou ukáže opak. Vo faktickej nedokážem rozobrať detaily samotného návrhu, ale dôležitý je hlavne celok. A celok ja vnímam takto. Robert Fico jasne koketuje s autoritárskymi režimami a s autoritárskym spôsobom vládnutia. Jeho fascinácia takýmito autoritárskymi režimami je zrejmá, no a toto je návrh zmeny ústavy, ktorý umožňuje alebo povedzme smeruje viac k autoritárskemu štýlu než ku zvyšovaniu miery slobody. No a ja som si vždy na KDH cenil a stále si cením, že teda vaši predchodcovia bojovali proti totalite. Prosím, pokračujte v tejto cennej tradícii, nespreneverte sa jej, pretože boj proti totalite je aj pre mňa značkou a pečaťou KDH. Podľa mňa pre Slovensko jednoznačne platí, že sloboda je predpokladom úspechu a rozvoja našej krajiny, autoritárstvo reprezentuje úpadok a izoláciu.
35. schôdza NR SR - 9.deň - A. dopoludnia
Dátum: 2025-06-10
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

40. Ďakujem pekne za slovo, pán predsedajúci. Ja mám rád fakty, ja mám rád vecnosť, takže ja budem reagovať presne na to vecné a treba to zaznievať, lebo pravda by mala zaznievať. Skutočne, keď bývalá vláda v dvadsiatom preberala krajinu, tak bola hotovosť, dostupná hotovosť, ktorú krajina potrebuje, aby bola schopná v každom momente splácať svoje splatné záväzky, niečo vyše 4 miliardy eur, čo je skutočne pod takým tým bežným bezpečným minimom. Skutočne tak to bolo, tak to bolo. No ale keď odovzdávali teda bývalé vlády alebo teda vláda Ódora, tak skutočne v týchto rezervách bolo 12 miliárd eur, proste o osem miliárd viacej. 40-2 Áno, aj o týchto 8 mld. síce stúpol hrubý dlh, ale je pravda, že boli požičané skutočne plus-mínus za nulu. Skutočne tam urobil ARDAL veľmi dobrú robotu, že sa to urobilo a jednoducho je neférové, keď aktuálna vláda o týchto peniazoch, o týchto 8 mld. hovorí, že ich predchádzajúca vláda minula. Proste neminula, boli to peniaze, ktoré zostali fakt za 0-percentný úrok na účtoch štátu, zároveň tá hotovosť už trošku pracuje a získava štát z toho úroky a jednoducho toto nie je zadlženie a je fér, aby sa to hovorilo jasne a jednoducho toto treba mať vždy, vždy na pamäti. Ďakujem pekne ešte raz, Julo, za tvoje vystúpenie.
35. schôdza NR SR - 9.deň - A. dopoludnia
Dátum: 2025-06-10
Poslanec: Viskupič, Marián (SaS)
Druh vystúpenia: Vystúpenie v rozprave

26. Ďakujem pekne za slovo. Vážený pán predsedajúci, vážený pán minister, kolegyne, kolegovia, no už druhý rokovací deň rokujeme o správe o pokroku a ja som rád, že prebieha diskusia. Skutočne toto je dôležitá správa a treba, treba o tom rozprávať, treba rozprávať kľudne aj o tom, čo sa podarilo a ešte teda viacej o tom, čo sa, čo sa nedarí. Určite áno. Mrzí ma, mrzí ma, že aj teda keď tu sedia aj koaliční kolegovia, že vlastne to je diskusia taká opozičná, že sa vlastne nezapájajú, tak neviem, že či sa aj pán minister prihlási aspoň do rozpravy, alebo teda až v záverečnom slove. No ale budiž, budiž, je, ako je. No, myslím si, že tá diskusia je jasná a tá správa proste hovorí, že nerobí to aktuálna vláda dobre. To, to je fakt a ja poviem prečo. Zároveň ale ja chcem byť férový a ja, ja to tu poviem, ani predchádzajúca vláda to nerobila, a boli sme jej nejaký čas súčasťou, nerobila dobre. Poviem to, poviem to takto. Mrzí ma to, že sa to nerobí lepšie, práve naopak, že sa to robí ešte podstatne, podstatne horšie. A o tom je, o tom je tá správa. No. V prvom rade deficit vlani bol ešte vyšší ako predvlani. Proste napriek tomu, že ľudia zaplatili veľa na nových daniach, že firmy zaplatili veľa na nových daniach, na zvýšení existujúcich daní, vznikla transakčná, vzniklo proste čokoľvek, už máme viacero konsolidačných balíčkov, výsledok je ten, že verejné financie nie sú v lepšom stave, ľudia platia viacej a proste sa viacej míňa a nezmyselne, nezmyselne, často neefektívne, to jednoducho je veľký problém. A skutočne smutné je to v tom, že, a ja som rád, že to v tej správe je napísané, rád, radšej by som tam čítal iné veci, ale fakt je to tam napísané, že celú, celú tú konsolidáciu, ktorá bola doteraz, zaplatili ľudia, firmy. Zároveň ale teda skutočne, keď sa pozrieme, pretože toto je náhrada paktu stability, toto je správa, ktorá by mala rozprávať akože o tom pokroku, ktorý by aj mal nastať, to znamená, by mala informovať, to by bolo niečo, čo vlastne hovorí, kam sa pohne ekonomická a hospodárska politika vlády a čo, čo sa bude diať.
35. schôdza NR SR - 9.deň - A. dopoludnia
Dátum: 2025-06-10
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

22. Ďakujem pekne za slovo. Kolega Štefan Kišš, ďakujem za zhodnotenie teda správy o pokroku. Áno, bohužiaľ, je to, je to presne tak. Správa, čo sa stalo, hovorí akurát o tom, čo všetko museli zaplatiť ľudia, firmy, podnikatelia, živnostníci, veľkí, malí, všetci formou zvýšených daní, odvodov, poplatkov, všetkého. Čiže tam je to, kde je nejaké zlepšenie. To zlepšenie, bohužiaľ, zaplatili ľudia, tak to je. A zároveň správa, ktorá hovorí, ale len v úvodzovkách hovorí o tom, čo bude do budúcna, hej? Píše, že sú, časť potrebnej konsolidácie pre rok ´26 je v hrubej podobe špecifikovaná a tým vlastne konkrétne informácie končia. Žiadne tam nie sú a aj tá jedna, čo je napísaná, už neplatí. No ale mňa mrzí ešte možno niečo iné. Teraz som videl, ako polícia sa chváli novými autami, ktoré ešte majú poťahy špeciálne, nové, urobené s logom, s logom proste polície. To, samozrejme, stojí doplatok, to stojí ďalšie peniaze. V čase, keď firmy vôbec uvažujú, či si vôbec kúpia vozidlo, aby mohli podnikať a proste fakt toto všetko platia, si polícia na spôsob Dubaja ešte na, na svoje autá, na svoje sedačky vyšíva logo, a proste takto okázalo ukazuje, že vlastne ako na čo máme peniaze. Toto je to smutné. To ja nepozerám, kto to robí, čo to robí. Toto, že vláda proste, ktorá, bohužiaľ, teda, len pokračuje vo vyrábaní dlhov, vlastne zároveň má peniaze na to, aby naše policajné autá vyzerali ako, ako dubajské, aby tam bol fakt dokúpený poťah s logom, stálo to ešte viacej peňazí, a platia to ľudia, podnikatelia, ktorí proste jednoducho sú stále v horšej situácii. To toto je, toto je to smutné, toto je tá správa o pokroku, ale, bohužiaľ, v úvodzovkách o pokroku. Ďakujem.
35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

129. Ďakujem pekne všetkým kolegom za reakciu. Áno, schválne som sa snažil dávať tam čo najmenej mojich slov a čo najviac čítať z tej správy, lebo skutočne je tam jasne priznaná tá realita, že jediné, čo sa vláde podarilo, jediné, čo vláda urobila v tej teda konsolidácii, dávam do úvodzoviek "verejných financií", je to, že zdražela ľuďom život, zvýšila dane, zvýšila odvody, zvýšila poplatky a to, že sa tá situácia ako-tak stabilizovala, je preto, že ľudia zaplatili veľa a presne, ako bolo povedané, majú drahší život, majú menej peňazí v peňaženkách a jednoducho vláda vlastne sa aj ústami pána ministra ešte chváli, že stabilizovala situáciu tým, že zobrala ľuďom peniaze. Toto je na tomto to najsmutnejšie a jednoducho fakt v tej správe, a pozeral som to dlho, nie je tam s čím sa pochváliť. Veď oni by tam radi napísali tie, tie opatrenia, že kde sa podarilo na tej výdavkovej stránke ušetriť. Nie sú tam, nie sú tam. Keď tam fakt musí byť písané, že usiluje sa, namiesto aby tam bola tabuľka toho, čo sa podarilo, tak už čo to môže viacej, viacej akože ukazovať tú smutnú realitu. Bohužiaľ, samozrejme, potom ešte treba povedať, že toto liečenie zvyšovania daňami, odvodmi nie je liečenie. To je jednoducho prilievanie benzínu do ohňa. To je zhoršovanie choroby Slovenska, ktoré je proste nekonkurencieschopné, nemáme tu žiadne investície, vláda ani minister nemôže povedať, že sem prišiel nejaký nový investor a jednoducho to stále viac a viac nás dáva do problémov, do úpadku a ja som presvedčený, že budú potrebné dve volebné obdobia, 5-6 rokov, aby sa Slovensko dalo do poriadku, aby Slovensko mohlo byť možno jedného dňa znovu označované za nejakého tatranského tigra. Čaká nás veľa práce. A želám všetkým pekný víkend. (Potlesk.)
35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie v rozprave

97. Ďakujem pekne za slovo. Vážený pán predsedajúci, vážený pán minister, už v podstate len kolegovia a ešte máme vlastne nejaké dámy vzadu, no pomaly sa to plénum vyprázdňuje, tak je piatok jedna hodina, ale zasa dve veci. Jedna vec samotný zákon, okej, dobre, ide v štandardnom legislatívnom procese. Pán minister hlási, že je to teda, no proste prenesenie, prenesenie európskej smernice do nášho práva, dobre. K tomuto by som povedal možno len jednu vec, že akoby mimo, že možno keď už teda riešime aj krypto a teda rôzne, teda zlepšenie regulácie alebo informovanosti a čohokoľvek, tak zasa len tak na zváženie pánovi ministrovi, že ako konsolidačné opatrenie by sa určite dalo dať zníženie dane z krypta a napríklad tak zrušenie zdravotného odvodu, lebo dnes ten výnos z toho je minimálny. Zase, ak by pán minister vedel povedať, môže. A proste práve naopak, ľudia by pri zníženej dani boli ochotní zdaňovať a proste prinieslo by to financie do štátneho rozpočtu. Dobre, to je jeden, jeden level. Ale o tomto tento zákon nie je, možno mohol byť, ale nie je. A druhá vec je tá, že zasa, veď v postate veľmi podobná až rovnaká situácia ako o jeden bod predtým. Možno len tak, tak návrh na pána ministra, aby teda mal proste trošku tú lepšiu prípravu, lebo ono to nie je len aproximácia, alebo teda proste prenesenie európskych vecí do nášho práva. Ale zasa je tam, zasa je tam pozmeňovák z výboru, zasa to má ix-strán, dobre, môžeme sa baviť, že je to zmysluplné a asi dobré. A vyjadrili sa všetci odborníci k tomu, ale nemalo by to v tom pléne prejsť tak, že sa o tom tu ani nepovie. Dobre, iba sa spomenie, že je tam nejaká spoločná správa, hej, že fakt by si to zaslúžilo to vystúpenie teda pána ministra, že už keď teda zmenili tú formu rodičovských dôchodkov na formu asignácie a teraz asi sa to úplne v tom prvom kroku zasa raz nepodarilo, ale ja to aj beriem. Len proste povedať to, povedať to, že tu meníme zasa, ja neviem, štyri alebo päť rôznych zákonov, kde teda sa do právneho poriadku teda dostane to, čo sa asi na prvýkrát nepodarilo tak, aby teda bola schopná či už finančná správa teda vyplatiť ten samotný dôchodok rodičom na základe toho, keď sa rozhodneme ho rodičom ten dôchodok posunúť. A aby to bolo možné teda aj pre, ja neviem, policajti sú tu spomínaní, SIS-ka je tu spomínaná a vojaci sú tu spomínaní. Čiže normálne by bolo dobré, keby to tu proste zaznelo od pána ministra. No proste podľa mňa, teraz nechcem hovoriť, že je to dlhšie ako pôvodný zákon, ale proste je to tak. Je to tak a zasa sa obrátim na ten včerajšok, kde to bolo dosť dotiahnuté do extrému, ale fakt by to malo tu byť spomenuté. Pán minister, prosím ťa, akože fakt by to bolo dobré, keď sú tam takto podstatné zmeny v tom, v tej spoločnej správe, proste pozmeňováky, ktoré na tom výbore boli, a toto ani nie sú pozmeňováky, to sú proste rozširujúce návrhy úplne mimo toho pôvodného. Nemalo by to byť len takto povedané, že to tam vlastne ani nie je. Tak viac-menej, viac-menej toto, pán minister. Ak môžeš, tak možno k tomu treba povedať. Ďakujem pekne za pozornosť.
35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

83. Ďakujem pekne za slovo. Áno, kolega Ivan Štefunko, veľmi pekne ďakujem. Áno, vlastne ja som tam mal ešte ten jeden bod, som zabudol povedať a ďakujem pekne, že si to spomenul. No áno, inými slovami okrem toho táto daň vlastne zasa prináša v podstate zvýšenie daní, hej? No tak akože tentokrát teda z bezdymových a z tabakových výrobkov, no tak tiež sa to tam nejak dostalo a pán minister zabudol spomenúť. No nemalo by to takto byť. Skutočne nemalo by to takto byť. Súhlasím a je to, je to ťažké. Tak ako sme včera mali tú dilemu, lebo fakt boli aj s tými, s tými ospravedlnenkami, aj tam boli veci, ktoré sme chceli podporiť, dávali zmysel, aj ten guláš. No tu je to také, že veľmi-veľmi podobné a možno by aspoň, aspoň tá kultúra. Však nebolo to na poslednú chvíľu, bolo to na výbore, bolo to poslané, máme na to dva týždne. Ale možno by bolo dobré, keby pán minister skutočne v tom úvodnom slove vlastne povedal, že teda neriešime len plyn, len elektrinu a len CNG alebo len LNG, alebo čo, ale aj povedal, že vlastne zároveň teda riešime dane aj z tabakových výrobkov, že riešime zmeny DPH, že riešime nejaké úpravy proste pri investičnom majetku a teda, samozrejme, ešte aj nejaké ďalšie legislatívne, čo sú v pohode. No ďakujem pekne.
35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

79. Ďakujem pekne, stane sa, veď však nevšimne si človek. Áno, ďakujem pekne za túto faktickú poznámku, jednoznačne to porovnanie medzi tým, čo sa deje v štátnej správe a čo si môže a nemôže dovoliť podnikateľ, je skutočne akože veľmi-veľmi trefné. Viete, tu boli kauzy, akože pán štátny tajomník Kuffa má právo sa voziť na šiestich alebo desiatich vozidlách, skutočne vo vysokej cene. Ja neviem, Národná diaľničná keby si kupovala, však nejaké vozidlá potrebuje, len otázka, či ich potrebuje tak luxusné a napríklad áno, podnikateľ si môže napríklad odpisovať vozidlo nad 48-tisíc len vtedy, ak má nejaký základ dane, teraz z hlavy, samozrejme, neviem tú sumu, ale je to tam proste nejak, nejak limitované, hej? A ja si myslím, že normálne toto by stálo za to aj vo verejnej správe, proste tu sa kupujú 100-, 150-, 200-tisícové luxusné limuzíny a veď aj štát má v podstate deficit. Tým pádom má stratu a ja by som normálne bol za to a dávam na zváženie aj pánovi ministrovi, že či nelimitovať výšku nákupu vozidiel do štátnej správy, minimálne do momentu, kým povedzme nebudeme mať vyrovnaný štátny rozpočet, a teda keď už teda budeme mať na to, potom nech sa kupujú aj drahšie. To len taký návrh. Ďakujem pekne.
35. schôdza NR SR - 8.deň - A. dopoludnia
Dátum: 2025-06-06
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

41. Ďakujem pekne za slovo. Jozef, ďakujem pekne za tvoje vystúpenie. Ja sa budem venovať len jednej veci, však viacej sa, samozrejme, nedá stihnúť. Presne si spomínal úroky na hypotékach. No, bohužiaľ, neklesajú a ani klesať nebudú, pretože sú, samozrejme, spojené s financovaním štátu a funguje to tak, že náklady financovania štátneho dlhu sú vždy takou tou referenciou, akoby pre banky najbezpečnejšou investíciou a potom hypotéky sú vždy o niečo, o niečo vyššie úroky. No takže keď vláda vlastne robí to, čo robí, že nás stále viacej zadlžuje, stále viac míňa a tým pádom rastie riziková prirážka a tým pádom vlastne je drahší dlh, ho tak, bohužiaľ, vlastne potom aj tie hypotéky, hypotéky sú drahšie, no a na jednej strane vláda hovorí, že áno, že pomáha s hypotékami. No nepomáha ani priamo, lebo ten systém funguje minimálne, skôr by som povedal, že nefunguje, najlacnejšie by ho bolo zrušiť, ale hlavne opačne, realita je tá, že vláda práve naopak zdražuje ľuďom hypotéky, pretože robí naše verejné financie jednoducho takýmito drahými a potom následne na to jednoducho sú aj tie hypotéky vyššie a trpí každý jeden človek, ktorý si tú hypotéku berie. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Viskupič, Marián (SaS)
Druh vystúpenia: Vystúpenie v rozprave

147. Tak opäť ďakujem za slovo, pán presedajúci. Kolegyne, kolegovia, návrh zákona, ktorým sa mení a dopĺňa zákon č. 595/2003 Z. z. o dani z príjmov a ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov predkladáme na rokovanie Národnej rady spolu s kolegyňou Janou Bittó Cigánikovou. Cieľom predloženého návrhu zákona je znížiť daňové zaťaženie príjmov fyzických osôb z predaja virtuálnej meny na základe takzvaného časového testu. Pri predaji virtuálnej meny po uplynutí jedného roka od jej nadobudnutia sa navrhuje príjem zdaňovať sadzbou dane vo výške 7 % a takisto sa navrhuje zrušenie zdravotného odvodu, ktorý sa tiež na takýto predaj virtuálnej meny dnes uplatňuje. Návrh zákona je v súlade, takto, poďme najprv takto, návrh zákona bude mať pozitívny vplyv na rozpočet verejnej správy, poviem prečo neskôr, a takisto je v súlade s Ústavou Slovenskej republiky, ústavnými zákonmi a ostatnými všeobecne záväznými predpismi. Predložený návrh zákona nemá sociálne vplyvy ani vplyvy na životné prostredie, informatizáciu spoločnosti, ani na manželstvo, rodičovstvo, rodinu, ani na služby verejnej správy pre občana. Toľko na úvod a takisto sa hlásim do rozpravy ako prvý. Ďakujem pekne za pozornosť.
35. schôdza NR SR - 7.deň - B. popoludní
Dátum: 2025-06-05
Poslanec: Viskupič, Marián (SaS)
Druh vystúpenia: Vystúpenie

141. Ďakujem pekne, pán predsedajúci, ešte raz za slovo. Kolegyne, kolegovia, takže návrh na vydanie zákona, ktorým sa mení a dopĺňa už spomínaný zákon č. 455/1991 Zb. o živnostenskom podnikaní v znení neskorších predpisov predkladáme na rokovanie Národnej rady spolu s kolegyňou Janou Bittó Cigánikovou. Cieľom návrhu je zjednodušenie živnostenského podnikania. Tento náš návrh vypúšťa niektoré živnosti spomedzi okruhu remeselných živností a tým pádom ich automaticky dáva teda medzi voľné živnosti a tiež skracuje požadovanú dĺžku praxe pre vydanie živnostenského oprávnenia pri vybratých živnostiach. Návrh zákona nemá vplyv na rozpočet verejnej správy, má pozitívny vplyv na podnikateľské prostredie, nemá vplyvy na informatizáciu ani na životné prostredie a takisto nemá vplyvy na služby, na služby verejnej správy pre občana. Taktiež nemá sociálne vplyvy ani vplyv na manželstvo, rodičovstvo a rodinu a je v súlade s ústavou, s nálezmi Ústavného súdu, medzinárodnými zmluvami a inými medzinárodnými dokumentami, ktorými je Slovenská republika viazaná. Takisto je v súlade s právom Európskej únie. Toľko na úvod a hlásim sa do rozpravy ako prvý. Ďakujem pekne.
35. schôdza NR SR - 7.deň - B. popoludní
Dátum: 2025-06-05
Poslanec: Viskupič, Marián (SaS)
Druh vystúpenia: Vystúpenie v rozprave

135. Ďakujem pekne za slovo, pán predsedajúci. Ctené kolegyne, kolegovia, no, máme za sebou emocionálne náročný deň, aj asi emocionálne náročné hlasovanie, tak ja sa pekne vrátim zasa úplne k vecnej, k vecnej rovine. Návrh zákona, ktorým sa dopĺňa zákon č. 79/2015 o odpadoch a o zmene a doplnení niektorých zákonov z neskorších predpisov predkladáme na rokovanie Národnej rady poslanci, teda ja a kolegyňa Jana Bittó Cigániková. Cieľom predloženého návrhu zákona je zavedenie šesť mesiacov trvajúceho generálneho pardonu na vyradenie fyzicky neexistujúceho motorového vozidla z evidencie vozidiel. Za vyradenie fyzicky neexistujúceho vozidla z evidencie je v súčasnosti potrebné zaplatiť príspevok do Environmentálneho fondu v sume 500 eur. No a predloženým návrhom sa navrhuje na obdobie polroka zaviesť možnosť odhlásiť takéto fyzicky neexistujúce vozidlo z evidencie za znížený poplatok do Environmentálneho fondu na 50 eur. Toľko na začiatok a hlásim sa do rozpravy ako prvý. Ďakujem pekne.
35. schôdza NR SR - 3.deň - B. popoludní
Dátum: 2025-05-29
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

53. Ďakujem pekne za slovo. Kolega Jozef Hajko, ďakujem pekne za vystúpenie. Dovolím si len pár poznámok k nemu. Začnem úplne od konca. Absolútne to, čo si povedal, Nemecko nemôže byť náš protivník alebo čo. Presne tak, my musíme spolupracovať s Nemeckom. Ja to poviem veľmi jednoducho. Keď si Nemecko kýchne, Slovensko má dlhú a ťažkú chrípku. To je prvá vec. Potom k tým štyrom svetovým stranám. Áno, vychádzajme kľudne aj zo slov prezidenta včera v prejave. Fakt 89 % všetkých investícií na Slovensko prišlo z krajín EÚ. Ak tam pridáme ešte USA a Britániu, tak je to dobre cez 95 %, hej? 78 % vývozu ide do krajín EÚ. Zasa, ak tam pridáme USA a Britániu, zasa to bude dobre cez 85 %. Takže áno, samozrejme, sú štyri svetové strany, ale jedna je extrémne dôležitá preto, aby aj na Slovensku bolo dobre, a to je skutočne ten Západ, proste ten euroatlantický priestor. To je veľmi dôležité pri čomkoľvek to je. Jedno možno zásadné opatrenie pre to, aby investori sem chodili a hlavne odtiaľto neodchádzali. No a jednoznačne aj to platí, vláda nekonsoliduje skutočne ten deficit ´24 bol vyšší ako ´23, ako si správne poznamenal. A aj vôbec to, že k nejakej stabilizácii prišlo, to vždy tu majme na pamäti, že tá akože konsolidácia nie je zatiaľ nič iné, než zvýšenie príjmov štátu na úkor občanov, na úkor firiem, na úkor toho, že proste nám klesá potom, potom schopnosť a konkurencieschopnosť hospodárstva. Toto je absolútne, absolútne dôležitý fakt. A úplne posledná vec. Áno, bez eurofondov by sme už dnes boli v recesii. Už dnes by sme boli v recesii. Tak dôležité sú. Ďakujem pekne.